HFT ยันไร้ผลกระทบน้ำท่วม “นิคมฯ บางปู” เดินเครื่องผลิตปกติ
HFT ยืนยันไม่ได้รับผลกระทบจากเหตุการณ์น้ำท่วม “นิคมอุตสาหกรรมบางปู” เดินเครื่องผลิตปกติ-เครื่องจักรไม่เสียหาย พร้อมเผยสถานการณ์คลี่คลายลงแล้ว
HFT ยืนยันไม่ได้รับผลกระทบจากเหตุการณ์น้ำท่วม “นิคมอุตสาหกรรมบางปู” เดินเครื่องผลิตปกติ พร้อมเผยสถานการณ์คลี่คลายลงแล้ว
30 ส.ค. 2564

บริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT ระบุว่า ตามที่มีสถานการณ์น้ำท่วมเกิดขึ้นในนิคมอุตสาหกรรมบางปู จังหวัดสมุทรปราการ เมื่อวันที่ 29 ส.ค.2564 บริษัทฯ ไม่ได้รับผลกระทบดังกล่าว และยังคงดำเนินกิจการตามปกติ ไม่มีความเสียหายที่เกี่ยวข้องกับเครื่องจักรที่ใช้ในกระบวนการผลิต และปัจจุบันสถานการณ์ได้คลี่คลายลงแล้ว